
Prednášky
1. Hodnotenie imunitného systému človeka. Stanovenie faktorov nešpecifickej humorálnej a celulárnej imunity. Diagnostika faktorov špecifickej imunity. Stanovenie funkcie T a B lymfocytov. Určovanie HLA antigénov. 
2. Aglutinačné a precipitačné reakcie. Imunodiagnostika patogénnych mikroorganizmov. Vzájomná interakcia medzi patogénnymi mikroorganizmami a imunitným systémom. Využitie v imunodiagnostike.
3. Imunoanalytické metódy a ich využitie vo farmaceutickej praxi. Diagnostické prípravky využívajúce imunoanalytické metódy a ich využitie vo farmaceutickej praxi. 
4. Rozdiely v imunitnej odpovedi mužov a žien. Vplyv pohlavia a rodu na ľudský mikrobióm.
5. Nové trendy vo vývoji vakcín. 
6. Diagnostika hypersenzitívnych reakcií. 

Praktické cvičenia
1. Úvodný seminár k diagnostike imunitného profilu človeka a imunoterapii. 
2. Izolácia vzorky na vyšetrenia parametrov imunitného systému. Separácia buniek imunitného systému na polysacharóze. Stanovenie fagocytovej aktivity a fagocytového indexu. 
3. Hemaglutinačné reakcie, imunologická podstata typizácie krvných skupín. Imunoprecipitácie v géli, dôkaz antigénov a protilátok imunoprecipitačnými technikami, dvojitá imunodifúzia a radiálna imunodifúzia.
4. Stanovenie lyzozýmu v sére mikrobiologickou metódou. 
5. PREZENTÁCIE.
6. PREZENTÁCIE.

Podmienky úspešného absolvovania cvičení: absolvovanie všetkých praktických cvičení. Študenti vypracujú podľa zadania prezentáciu a odprezentujú ju na cvičení. Hodnotenie prezentácie bude súčasťou konečného hodnotenia predmetu. Druhá polovica hodnotenia bude tvorená písomnou skúškou. Pre úspešné absolvovanie predmetu je nutné získať z každej časti minimálne 60 % bodov, na základe čoho sa uzatvorí konečná známka. Maximálne 2 praktické cvičenia (riadne ospravedlnené), môžu byť nahradené písomnou a ústnou formou po dohode s vyučujúcim.   

